section_heading: Prvi svjetski rat
paragraph_text: U travnju 1915. Oetinger je s 20. pješačkom divizijom premješten na Istočno bojište gdje u sastavu 11. armije sudjeluje u ofenzivi Gorlice-Tarnow. Krajem ljeta međutim, obolio je od kolere, te je morao napustiti mjesto zapovjednika divizije. Nakon što se oporavio, početkom studenog 1915., postaje zapovjednikom novoformirane 109. pješačke divizije koja je ušla u sastav Armije Njemen, kasnije 8. armije. Navedenom divizijom držao je položaje oko Jakobstadta sve do studenog 1916. kada je s divizijom premješten na Rumunjsko bojište. Oetinger je na navedenom bojištu sa 109. divizijom ušao u sastav 9. armije pod zapovjedništvom bivšeg načelnika Glavnog stožera Ericha von Falkenhayna, te uspješno sudjeluje u Bitci na Argesu.